Document ID: /roh_data/filtered/swiss_laws_in_ROHinterleaved.jsonl.gz/37023

This text was translated from EN into Rumantsch Grischun.

The FTA shall require banks and other Swiss paying agents registered with the FTA to disclose the details specified in the applicable agreement. It shall prescribe a deadline for this purpose. Banks and other Swiss paying agents registered with the FTA shall inform the FTA of whether the person named in the request is the beneficial owner of an account or deposit. They shall transmit all relevant information that is in their possession or under their control. The competent authority of the partner state shall not be entitled to inspect files or be present during proceedings in Switzerland. Specifically, it may not conduct onsite audits by itself at banks or other Swiss paying agents registered with the FTA. Information procurement costs shall not be reimbursed.

La AFT dumonda las bancas e las autras cassas svizras annunziadas tar la AFT da consegnar las infurmaziuns previsas en la cunvegna applitgabla. Ella fixescha in termin. Las bancas e las autras cassas svizras annunziadas tar la AFT ston communitgar a la AFT, sche la persuna numnada en la dumonda ha il dretg d’utilisaziun d’in conto u d’in deposit. Ellas ston consegnar tut las infurmaziuns relevantas ch’èn en lur possess u sut lur controlla. L’autoritad cumpetenta dal stadi partenari n’ha nagin dretg da prender invista da las actas u dad esser preschenta als acts processuals en Svizra. Cunzunt na dastga ella betg far suletta controllas al lieu tar las bancas e tar autras cassas svizras annunziadas tar la AFT. Ils custs da la procuraziun d’infurmaziuns na vegnan betg restituids.